alexandrainst/scandi-wiki huggingface dataset:
Live Life

«Live Life» er ein song av The Kinks frå 1978 på albumet Misfits. Songen var skriven av Ray Davies.

Tekst og musikk

Teksten har eit liknande tema som mange av songane til Ray Davies, om at uansett kva som skjer i verda, så må ein ta seg sjølv saman (sidan ingen andre kjem til å gjere det for deg). Songen refererer til «fascistane og venstrevridde militante», «uærlege politikarar og arbeidsløysekøar», og Irish Republican Army, som på denne tida brutke ulovlege metodar for å bryte seg laus frå Storbritannia.

Ron Lawrence spelar bassgitar i staden for Andy Pyle eller John Dalton, sidan begge desse bassistane hadde slutta i bandet kort tid før. Studiomtrommeslagaren Clem Cattini spelar trommer.

Utgjeving

«Live Life» kom først ut på Misfits, der han var det tredje sporet. I Storbritannia vart han derimot flytta til det sjuande sporet og bestod av ein lengre versjon. På den nymastra CD-utgåva var det den britiske sporlista som var nytta, og den ikkje-britiske versjonen av «Live Life» vart lagt til som bonusspor. «Live Life» erstatta «Artificial Light» som B-side til «A Rock 'N' Roll Fantasy» i Amerika. Den 14. juli 1978 vart singelen gjeven ut som den andre singelen frå Misfits med B-sida «In a Foreign Land» i Storbritannia og «Black Messiah» i Amerika. Han selde ikkje godt nok til å gå inn på salslistene nokon stad.

Kjelder
Denne artikkelen bygger på «Live Life» frå ,  den 27. april 2018. 
 oppgav desse kjeldene:

Songar frå 1978
Singlar frå 1978
The Kinks-songar
Songar skrivne av Ray Davies
Arista Records-singlar
Black Messiah

«Black Messiah» er ein song av The Kinks frå 1978 på albumet Misfits. Han vart skriven av Ray Davies.

Tekst

Teksten på «Black Messiah» siterer rase- og borgarlege skilnader og uro, sett frå synspunktet til ein kvit mann som lever i eit heilt svart nabolag. Dette skapar uro og songaren hevdar at «dei slår meg ned fordi dei er brune og eg er kvit». Samstundes hevdar ein «sjølvoppnemnt profet» i nabohuset at «Den svarte Messias» skal «setje verda i brann og frigjere heile verda». Den kvite mannen er først skeptisk men vert etter kvart overtydd. Songen kritiserer «raselikskapen» som svarte og kvite seier dei strever mot, og hevdar at verken kvite eller svarte verkeleg heilhjarta trur på dette.

Utgjeving og mottaking

«Black Messiah» kom først ut på Misfits, og vart sidan gjeven ut på singel. Den amerikanske versjonen av singelen «Live Life» vart «Black Messiah» gjeven ut som B-side i staden for «In a Foreign Land». I Storbritannia vart «Black Messiah» gjeven ut som den tredje singelen frå albumet, med songen «Misfits» som B-side. Singelen selde dårleg og gjekk ikkje inn på singellista. Ein litt anna singelversjon vart gjeven ut som bonusspor på nyare CD-utgåver av Misfits. 

«Black Messiah» har generelt fått dårleg kritikk, mest av alt på grunn av teksten. Robert Christgau kalla songen «nedslåande», og sa sarkastisk at «Enoch Powell ville vore stolt.» Ken Emerson i Rolling Stone sa at sjølv om «'Black Messiah med rette gjer narr av den naive entusiasmen kvite publikum hadde for rastafarianismen i reggae, dreg songen fram Davies sin eigen rasisme.»

Kjelder
Denne artikkelen bygger på «Black Messiah (song)» frå ,  den 27. april 2018. 
 oppgav desse kjeldene:

Songar frå 1978
Singlar frå 1978
The Kinks-songar
Songar skrivne av Ray Davies
Arista Records-singlar
Songar om rasisme eller framandhat
Øystein Midbru

Øystein Midbru () var ein norsk tømmermann og treskjerar frå Kviteseid.

Midbru både bygde og skar Kolltveit-loftet i Brunkeberg i året 1790. «Loftet har fine proporsjonar og god skurd av ein litt eigen barokkrankestil med kraftig modellering.» Same året skar han Flekstveit-loftet i Lårdal. Desse loftsvaldekorasjonane er mellom dei få og beste akantus-skjeringane i Telemark.

Kjelder
Norsk Allkunnebok. VIII. bandet. 1957

Norske treskjerarar
Folk frå Kviteseid
Sigval Maartmann-Moe

Sigval Maartmann-Moe () var ein norsk filmskapar og -produsent frå Oslo. 

Maartmann-Moe studerte 1946-47 hos Arthur Rank i England. I åra fram til 1960 laga han meir enn 20 dokumentarfilmar, mellom andre Haakon VII: Norges konges i krig og fred i 1952. I 1951 fekk han Statens filmpris for kortfilmen God vakt, søster, same året som han var med å regissere filmatiseringa av Dei svarte hestane. Perioden 1951-58 regisserte han fem spelefilmar, mellom dei Peter van Heeren frå 1957 og I slik en natt frå året etter.

Kjelder
Norsk Allkunnebok. VIII. bandet. 1957

Norske filmprodusentar
Norske filmregissørar
Folk frå Oslo
Fredrik Müller

Fredrik Johan Müller () var ein norsk prest, fødd i Sunndal.

Müller var utdanna cand.theol. frå Universitetet i Oslo i 1902. Dei neste åra hadde han ymse jobbar, mellom anna var han i 1910 husfar på ein døveheim på Ljan i dåverande Aker kommune. Frå 1912 til -16 var han sokneprest i Fjotland i Vest-Agder. Sidan var han hovudlærar på den nyoppretta bibelskulen til Indremisjonsselskapet i Oslo til han døydde våren 1921. Müller gav ut boka Smertenes mann, ei faste-/oppbyggingsbok som kom i fleire opplag.

Kjelder
Norsk Allkunnebok. VIII. bandet. 1958

Norske prestar
Folk frå Sunndal
(Wish I Could Fly Like) Superman

«(Wish I Could Fly Like) Superman» er ein song skriven av Ray Davies og spelt av The Kinks i 1979 på albumet Low Budget. Songen var inspirert av Superman: The Movie med ein discorytme og ein tekst som skildrar at songaren ynskjer han kunne fly slik Supermann (Christopher Reeve) gjer i filmen. Discostilen på songen kom etter sjefen i Arista Records, Clive Davis, bad om ein «ein nattklubbvenleg song», trass i at Ray Davies sjølv hata disco. 

Songen vart gjeven ut som den første singelen frå Low Budget, og vart ein moderat hit i Nord-Amerika. Han har sidan vore med på mange samle- og konsertalbum.

Background

Ray Davies vart inspirert til å skrive «(Wish I Could Fly Like) Superman» etter å ha sett Superman: The Movie seint i 1978. Ray Davies har sagt at songen vart skriven som ein spøk etter at sjefen for plateselskapet, Clive Davis, sa han ønskte ein song som kunne spelast på dansegolvet. 

«(Wish I Could Fly Like) Superman» og B-sida «Low Budget» var dei første songane som vart spelte inn for albumet Low Budget i Konk Studios i London, medan resten av albumet vart spelt inn i New York.

Tekst og musikk
Songen påkallar òg ein annan film frå denne tida, Saturday Night Fever, og 60-talshitten til The Animals, «We Got to Get Out of This Place.»  Teksten skildrar ein vanleg mann som drøymer om å vere Supermann for å kom seg gjennom forskjellige samfunnsproblem. Teksten kombinerer «fantasy» (fantasi) og «mundanity» (kvardagsleg) to av favorittemna til Davies.  

«(Wish I Could Fly Like) Superman» har ein disco-aktig stil, men på konsertane spelte dei ofte songen som ein hardrocksong.

Utgjeving og mottaking

«(Wish I Could Fly Like) Superman» med «Low Budget» vart gjeven ut som den første singelen frå Low Budget. Singelen selde dårleg i Europa, men fekk ein viss suksess i Nord-Amerika og nådde 41. plassen på den amerikanske Billboard-lista og 43. plassen på den kanadiske RPM-lista. Dei andre singlane frå albumet nådde ikkje salslistene.

Medverkande
Ray Davies – solovokal
Dave Davies – sologitar
Mick Avory – trommer
Jim Rodford – bassgitar

Salslister

Kjelder
Denne artikkelen bygger på «(Wish I Could Fly Like) Superman» frå ,  den 27. april 2018. 
 oppgav desse kjeldene:

Bakgrunnsstoff
 

The Kinks-songar
Singlar frå 1979
Songar skrivne av Ray Davies
Songar produserte av Ray Davies
Arista Records-singlar
Songar frå 1979
Songar om teikneseriar
Tettstader i Trøndelag

Tettstader i Trøndelag gjev eit oversyn over tettstadar i Trøndelag fylke. Statistisk sentralbyrå sin definisjon på ein tettstad er ein stad med over 200 busette, der avstanden mellom husa ikkje er meir enn 50 meter. Sjå artikkelen tettstad for nærare informasjon om tettstadsomgrepet. 

Per 1. januar 2017 var det 106 tettstader i fylket.

Kjelder
A Gallon of Gas

«A Gallon of Gas» er ein song av The Kinks på albumet Low Budget frå 1979. Songen vart skriven av Ray Davies.

Skildring
«A Gallon of Gas» fortel om dei økonomiske problema på denne tida, og i dette tilfellet om oljekrisa. Songaren klagar på at han ikkje kan kjøpe drivstoff uansett kor mykje pengar han har. Forfattaren Nick Hasted skildrar songen som «ein tung, elektrisk blues».

Songen var den andre singelen som kom ut frå Low Budget, og er ein av to singlar på albumet som kom ut i Amerika, men ikkje i Storbritannia (den andre er «Catch Me Now I'm Falling»). Singelversjonen var lengre enn albumversjonen. B-sida til singelen var «Low Budget». I tillegg til at han vart gjeven ut på singel i Amerika, vart han òg gjeven ut i Japan. 

«A Gallon of Gas» finst på samlealbumet Come Dancing with The Kinks og konsertalbumet To the Bone. Ei alternativ utgåve av songen finst på Picture Book.

Kjelder
Denne artikkelen bygger på «A Gallon of Gas» frå ,  den 27. april 2018. 
 oppgav desse kjeldene:

Bakgrunnsstoff
 

The Kinks-songar
Singlar frå 1979
Songar skrivne av Ray Davies
Songar produserte av Ray Davies
Arista Records-singlar
Songar frå 1979
Catch Me Now I'm Falling

«Catch Me Now I'm Falling» er ein song skriven av Ray Davies og først spelt av The Kinks på albumet deira Low Budget i 1979. Songen vart skriven som ein kritikk av Amerika sine allierte. Songen skildrar fallet til Captain America som eit symbol på dei tøffe tilhøva i USA på denne tida. Songen inneheld fleire soloar på forskjellige instrument og eit riff som minnar om The Rolling Stones sin «Jumpin' Jack Flash».

Songen kom ut på singel i USA og Nederland. I USA kom han med «Low Budget» som B-side, medan B-sida i Nederland var «In a Space». Songen selde ikkje godt nok til å nå salslistene i nokon av landa. Songen har sidan kome ut på fleire samle- og konsertalbum. 

Songen inneheld ein saksofonsolo som magasinet Billboard skildra som «hot», i tillegg til ein gitarsolo av Dave Davies.

Medverkande

Ray Davies – solovokal
Dave Davies – sologitar
Mick Avory – trommer
Jim Rodford – bassgitar
 Nick Newall - saksofon

Kjelder
Denne artikkelen bygger på «Catch Me Now I'm Falling» frå ,  den 27. april 2018. 
 oppgav desse kjeldene:

Bakgrunnsstoff
 
   

The Kinks-songar
Singlar frå 1979
Songar skrivne av Ray Davies
Songar produserte av Ray Davies
Arista Records-singlar
Moving Pictures av The Kinks

«Moving Pictures» er ein song av The Kinks på albumet Low Budget frå 1979. Songen er skriven av Ray Davies.

Tekst og musikk

Teksten på «Moving Pictures» fokuserer på korleis livet passerer forskjellige folk. Han klagar over korleis livet «alltid går på fram» og «at ingenting i livet vedvarer». Songen skildrar så live generelt med linjer som «we live, we die, no one knows why» og «life can sometimes not be very nice, but then you make your choice so you must pay the price.» 

Songen har ein slags discostil som «(Wish I Could Fly Like) Superman», ein annan song frå Low Budget.

Utgjeving og mottaking

«Moving Pictures» vart gjeven ut som den andre singelen i Storbritannia frå Low Budget, med B-sida «In a Space», ein annan song frå albumet. Songen selde ikkje så godt og gjekk ikkje inn på singellista. Singelen vart ikkje gjeven ut i USA eller elles i Europa.

Kjelder
Denne artikkelen bygger på «Moving Pictures (song)» frå ,  den 27. april 2018. 
 oppgav desse kjeldene:

Bakgrunnsstoff
 

The Kinks-songar
Songar skrivne av Ray Davies
Songar produserte av Ray Davies
Songar frå 1979
Singlar frå 1979
Arista Records-singlar
Pressure av The Kinks

«Pressure» er ein song av The Kinks på albumet Low Budget frå 1979. Songen vart skriven av Ray Davies.

Tekst og musikk

Teksten handlar om at songaren har «press på seg» og at det er «smittsamt». Han forklarer så korleis og kvar du kan få det. Han seier så at han gløymer presset når han er med kjærasten sin. 

Songen er ein rask hardrocksong med kall- og svar-vokal. Songen vart populær på konsertane til The Kinks på denne tida.

Utgjeving

«Pressure» vart gjeven ut på singel i Storbritannia og Frankrike seint i 1979. I Storbritannia kom han med B-sida «National Health» og i Frankrike med «A Gallon of Gas». Det var den siste singelen frå albumet. Han selde for dårleg til å nå singellistene i desse landa. Eit år seinare kom songen ut på konsertalbumet One for the Road. Denne versjonen vart spelt inn i Providence Civic Center i Providence i Rhode Island den 23. september 1979.

Kjelder
Denne artikkelen bygger på «Pressure (The Kinks song)» frå ,  den 27. april 2018. 
 oppgav desse kjeldene:

Bakgrunnsstoff
 

The Kinks-songar
Songar skrivne av Ray Davies
Songar produserte av Ray Davies
Songar frå 1979
Singlar frå 1979
Arista Records-singlar
Karlestrand

Karlestrand er ein tettstad i Ørland kommune i Trøndelag. Staden har .

Sjå òg 
 Tettstader i Trøndelag

Busetnader i Ørland
Tettstader i Trøndelag
Better Things

«Better Things» er ein song av The Kinks, gjeve ut på singel i juni 1981 i Storbritannia og i november 1981 i USA. Ein litt kortare versjon av songen kom seinare ut på albumet Give the People What They Want.

Songen vart skriven av Ray Davies om mislukka ekteskap og kom til under innspelinga av Low Budget. Songen var ferdig i 1981 og gjeven ut på singel. Singelen nådde 42. plassen i Storbritannia og 92. plassen i USA. Dette var den første singelen deira på den britiske singellista sidan 1972.

Bakgrunn
«Better Things» vart skriven av Ray Davies i New York City om det skrantande ekteskapet hans med den andre kona hans, Yvonne. Davies har fortalt Jeff Tamarkin i The Aquarian Weekly at han på den tida var deprimert.

Songen vart spelt inn på ny for Give the People What They Want i april 1981.

Utgjeving
Songen vart gjeven ut som den første singelen frå albumet i Storbritannia. Dei første eksemplara av singelen kom med ein ekstra 7"-plate som inneheldt konsertversjonar av «Lola» og «David Watts», som begge vart spelte inn på amerikanske turnear i 1979 og 1980. B-sida i Storbritannia var «Massive Reductions», som ikkje var med på albumet. Ein annan, kortare versjon av «Massive Reductions» kom ut i 1984 på albumet Word of Mouth. «Better Things» nådde 46. plassen på UK Singles Chart og var den første singelen deira på lista sidan «Supersonic Rocket Ship» i 1972.

I USA vart «Destroyer» gjeven ut i september som den første singelen frå albumet, og «Better Things» vart den andre singelen frå albumet i november. «Better Things» nådde 12. plassen på Billboard Rock Top Tracks-lista og 92. plassen på Billboard Hot 100, litt lågare enn «Destroyer».

I september 2010 gav Ray Davies ut albumet See My Friends med omarbeidde, klassiske Kinks-songar. Her finst ein duett med Bruce Springsteen på «Better Things».

I 2011 kåra American Songwriter «Better Things» til deira favorittsong om å gjere det slutt.

Andre versjonar
 Pearl Jam spelte inn ein versjon av songen og gav han ut på singel i 2011 via nettsida si
 Det amerikanske punkrockbandet Bouncing Souls spelte inn songen for albumet The Gold Record.
 Dar Williams spelte inn songen på albumet hennar End of the Summer.
 Fountains of Wayne gav ut songen på This Is Where I Belong - The Songs of Ray Davies & The Kinks, ei hyllest som kom i 2002. 
 Medlemmar av Counting Crows spelte songen på ein konsert i 2003. 
 Frank Black spelte inn ein versjon i 1996 som B-sida til «The Marsist». 
 Marky Ramone and The Intruders spelte inn ein versjon i 1996 for debutalbumet hennar.

Kjelder
Denne artikkelen bygger på «Better Things» frå ,  den 27. april 2018. 
 oppgav desse kjeldene:

The Kinks-songar
Songar skrivne av Ray Davies
Songar produserte av Ray Davies
Singlar frå 1981
Arista Records-singlar
Songar frå 1981
Pearl Jam-songar
Frank Black-songar
Destroyer av The Kinks

«Destroyer» er ein song av det engelske rockebandet The Kinks, skriven av Ray Davies. Songen kom ut på albumet Give the People What They Want i august 1981 og var den første singelen frå albumet i USA. Han vart ikkje gjeven ut på singel i Storbritannia.

Songen inneheld referansar til tidlegare hittar av bandet, inkludert riffet frå «All Day and All of the Night» og tekst inspirert av «Lola» frå 1970. Som andre Kinks-songar frå denne perioden har «Destroyer» ein tung, rockebasert stil. Songen vart først spelt inn under innspelinga av Low Budget og kom til slutt ut på Give the People What They Want.

«Destroyer» vart til slutt spelt inn i Power Station i New York. Trommeslagaren Mick Avory meinte av den tette lyden på songen kom frå lyddynamikken i dette studioet.

Utgjeving
Songen vart vald ut som den første singelen i USA frå albumet. I Storbritannia vart «Better Things» vald i staden. I 1982 nådde singelen tredjeplassen på Billboard Rock Top Tracks-lista og 85. plassen på Billboard Hot 100.

Kjelder

Denne artikkelen bygger på «Destroyer (The Kinks song)» frå ,  den 27. april 2018. 
 oppgav desse kjeldene:

Bakgrunnsstoff
 

The Kinks-songar
Songar skrivne av Ray Davies
Singlar frå 1981
Arista Records-singlar
Songar produserte av Ray Davies
Songar frå 1981
Predictable av The Kinks

«Predictable» er ein song av The Kinks frå 1981 på albumet Give the People What They Want. Songen vart skriven av Ray Davies.

Tekst

Teksten på «Predictable» skildrar det monotone i livet til ein vanleg mann. Men songaren har håp om at det ein dag skal bli betre. Som mange andre songar av Davies er det ein sarkstisk kommentar om livet i mellomklassen.

Utgjeving

«Predictable» vart først gjeven ut i Storbritannia på singel, i lag med B-sida «Back to Front». Singelen selde ikkje godt, trass i at den førre singelen, «Better Things», hadde blitt populær. I USA vart songen berre gjeven ut på albumet, og ikkje på singel. 

Robert Christgau sa at songen «Predictable» («Føreseieleg») var «sjølvoppfyllande», og indikerte at songen ikkje var særskild unik.

Musikkvideo

For å marknadsføre songen spelte Ray Davies inn ein video for «Predictable» i London. Davies er den einaste som er med i video, og går i forskjellige klesstilar frå 1930- til 1980-åra. Vidoeen var produsert av Michael Hamlyn, og regissert av Julien Temple. Videoen vart første gongen vist på MTV i desember 1981. Videoen var den første av mange The Kinks filma.

Kjelder
Denne artikkelen bygger på «Predictable (The Kinks song)» frå ,  den 27. april 2018. 
 oppgav desse kjeldene:

The Kinks-songar
Songar skrivne av Ray Davies
Songar produserte av Ray Davies
Singlar frå 1981
Arista Records-singlar
Songar frå 1981
Musikkvideoar regisserte av Julien Temple
Don't Forget to Dance

«Don't Forget to Dance» er ein song frå 1983 av den engelske rockegruppa The Kinks, gjeven ut som singel det året og på albumet State of Confusion.

Produksjon
«Don't Forget to Dance» vart først spelt inn i Grand Slam Studios i New Jersey og Konk Studios i London i september og oktober 1982. Miksinga og redigeringa forsette ut året og inn i tidleg 1983. Sjølv om songen etter kvart vart gjeven ut som oppfølgjaren til «Come Dancing», som òg kom frå State of Confusion, ønskte selskapet til The Kinks, Arista Records, at denne songen skulle vere den første singelen frå albumet. Ray Davies overtydde Arista om å gje ut «Come Dancing» først, og denne vart ein stor hit. «Don't Forget to Dance» kom ut på singel i august 1983 i USA og månaden etter i Storbritannia.

Mottaking
Songen nådde 58. plassen i Storbritannia og vart den siste singelen deira som nådde Topp 40 på Billboard Hot 100 i USA, der han nådde 29. plassen. I USA nådde han òg 16. plassen på Billboard Mainstream Rock-lista og 23. plassen på Billboard Adult Contemporary-lista. Songen nådde òg 20. plassen i Canada og 38. plassen i New Zealand.

Teksten
Teksten er bittersøt og observerer ei einsam, vaksen kvinne. Venen hennar har alle anten «gifta seg, forsvunne, eller forlate ho» og ho sit att med eit «knust hjarte».  Kritikaren Don McLeese i Chicago Sun Times skreiv at «'Don't Forget to Dance' har ein grasiøs melodi i same stemning som 'Waterloo Sunset'.»

Video
Musikkvideoen til «Don't Forget to Dance» var produsert av Michael Hamlyn og regissert av Julien Temple, som òg hadde laga videoen til «Come Dancing». Videoen vart filma i juli 1983 og først send i Tyskland 1. august. I USA vart han vist første gongen den 3. september på MTV og i Storbritannia først i november. Videoen repeterer somme element frå videoen til «Come Dancing», inkludert at Kinks spelar sjølv i ein ballsal, og Ray Davies prøver å få ei jente. Videoen inneheld òg ein draumesekvens basert på den tidlege perioden til bandet og inkluderer eit kostymeball i eit herskapshus.

Andre versjonar
I 1985 spelte den austerrikske musikaren Sigi Maron «Don't Forget to Dance» med wienertysk tekst som «Geh no net furt» på albumet sitt Unterm Regenbogen.

Kjelder

Denne artikkelen bygger på «Don't Forget to Dance» frå ,  den 27. april 2018. 
 oppgav desse kjeldene:

Bakgrunnsstoff
 

Singlar frå 1983
The Kinks-songar
Songar skrivne av Ray Davies
Songar produserte av Ray Davies
Arista Records-singlar
Musikkvideoar regisserte av Julien Temple
Songar frå 1983
Songar om dansing
Songar om einsemd
State of Confusion av The Kinks

«State of Confusion» er ein song skriven av Ray Davies og først gjeven ut av The Kinks som tittelsporet på albumet State of Confusion i 1983.  Sjølv om han ikkje vart gjeven ut på singel i USA nådde han 26. plassen på Billboard si Hot Mainstream Rock Tracks-liste. Han vart gjeven ut på singel i Europa.

Tekst
Teksten til «State of Confusion» omhandlar forskjellige ting som frustrerer songaren. Blant desse finn ein tekniske ting som sviktar, som eit fjernsyn, ein klestørkar og ein videospelar som vert øydelagd. I tillagg er det problemar i heimen som at kjellaren vert fyllt med vatn, tremark på loftet og taket som kollapsar. I tillegg forlet kjærasten hans han når videospelaren vert øydelagd.  Songen endar med at songaren ikkje klarar å sove på grunn av pengeproblem.

Innspeling
«State of Confusion» vart spelt inn i Konk Studios i London i mars 1983, seint i innspelingsprosessen for albumet. Songen erstatta den originale tittelen som var tenkt for albumet, «Entertainment.»

Musikkvideo
The Kinks filma ein video for MTV for songen. Videoen syner Davies som møter forskjellige frustrasjonar både heime og i platestudio. Somme av frustrasjonskjeldene i videoen er ikkje dei same som i teksten.

Kjelder
Denne artikkelen bygger på «State of Confusion (song)» frå ,  den 27. april 2018. 
 oppgav desse kjeldene:

Bakgrunnsstoff
 

The Kinks-songar
Singlar frå 1983
Songar skrivne av Ray Davies
Songar produserte av Ray Davies
Arista Records-singlar
Musikkvideoar regisserte av Julien Temple
Songar frå 1983
Good Day av The Kinks

«Good Day» er ein song av The Kinks, skriven av Ray Davies for albumet Word of Mouth i 1984.

Bakgrunn

Under innspelinga for «Good Day», vart det nytta ein trommemaskin i staden for trommeslagaren Mick Avory, på grunn av konfliktar mellom Avory og Dave Davies. Ray Davies sa om dette:

Utgjeving

«Good Day» vart først gjeven ut på singel i Storbritannia (i tillegg til Danmark, Nederland, Noreg og Sverige) i august 1984 med B-sida «Too Hot». Ein maxi-singel med «Don't Forget to Dance» vart lagt til dei to songane som alt var på 7-tommaren og kom ut i Storbritannia. «Good Day» selde derimot dårleg og kom ikkje inn på singellistene i noko land. I november det året kom songen ut på albumet Word of Mouth. 

Ein lengre versjon av «Good Day» finst som bonusspor på somme CD-utgåver av Word of Mouth.

Kjelder
Denne artikkelen bygger på «Good Day (The Kinks song)» frå ,  den 28. april 2018. 
 oppgav desse kjeldene:

The Kinks-songar
Singlar frå 1984
Songar skrivne av Ray Davies
Songar produserte av Ray Davies
Songar frå 1984
Arista Records-singlar